EkBass/fiwiki-20250220-pages-articles huggingface dataset:
Raisa Marjamäki

Raisa Marjamäki (s. 1987 Helsinki) on suomalainen runoilija. Marjamäki on opiskellut Helsingin ja Jyväskylän yliopistossa ja valmistunut maisteriksi skotlantilaisesta St Andrewsin yliopistosta, jossa hän opiskeli runoutta Don Patersonin johdolla. Marjamäen kuvakollaasia ja runoa yhdistelevä esikoiskokoelma Katoamisilmoitus julkaistiin vuonna 2010, ja hän osallistui sen painamiseen Siuronkosken kirjapainossa. Toinen kokoelma Ei kenenkään laituri (2014) ladottiin käsin ja painettiin arkki kerrallaan kirjaksi Heidelbergin kohopainokoneella. Teos kiinnittää huomiota kirjoittamisen teknologioihin: se on kokonaan ilman tietokoneita toteutettu runokirja. Marjamäki on suomentanut Poesiavihkon Kiinalainen yksisarvinen (12/2017), joka on Thomas L. Rowen koostama valikoima 1800-luvun kiinalais-englantilaisesta sanakirjasta tehtyjä löytöjä. Kolmannessa kokoelmassaan Ihmeellistä käyttäytymistä Marjamäki on paennut etelästä periferiaan eikä aio koskaan palata "pallomaan ekologisesta tilanteesta johtuen". Teos saa kriitikko Virpi Alaselta toteamuksen, ettei se vakavuudestaan huolimatta paasaa, vaan tilaa jää lukijoiden omille tulkinnoille ja jopa huumorille. Yksittäiset runot ovat tiiviitä ja kurinalaisia, mutta kokonaisuus on laaja, jolloin tekstien välinen merkitysavaruus kasvaa.Virpi Alanen, Ylitsevuotavaista askeesia. Parnasso 5/2020, s. 65 ==Tuotanto== * * * * ==Lähteet== Luokka:Suomalaiset runoilijat Luokka:Vuonna 1987 syntyneet Luokka:Elävät henkilöt
Oerlikonin rautatieasema

Oerlikonin rautatieasema on Sveitsin rautatieliikenteen solmukohtia. Asema sijaitsee Zürichin kaupungissa Oerlikonin kaupunginosassa. Aseman kautta kulki vuonna 2017 työpäivisin 106 000 matkustajaa, ja se on Sveitsin kahdeksanneksi vilkkain rautatieasema. == Historiaa == Oerlikonin ensimmäinen rautatieasema avattiin vuonna 1855 Winterthur–Oerlikon-radan rakentamisen myötä. Sittemmin asema on uusittu useasti, viimeksi vuosina 2004–2016 toteutetussa hankkeessa, jonka osana rakennettiin kolmas tunneli, Weinbergtunnel, Zürichin keskustaan. == Yhteydet == Asemalta johtaa SBB:n rautatie yhdeksään suuntaan: * Zürichin päärautatieasemalle johtaa rata kolmen eri tunnelin kautta (Käferbergin, Wipkingerin ja Weinbergin tunnelit). * Winterthuriin kulkee rautatie kolmea kautta: Zürichin lentoaseman, Klotenin ja Dietlikonin kautta. * Rautatiet Wettingeniin, Oberglattiin ja Wetzikoniin alkavat Oerlikonista. == Palvelut == Rautatieasemalla on kahdeksan raidetta. Sieltä lähtee päivittäin noin 900 junavuoroa. Aseman kautta kulkee kaikki Zürichin päärautatieaseman ja Zürichin lentokentän välinen kaukoliikenne, jonka päätepisteet ovat eri puolilla Sveitsiä. Zürich Oerlikon Gebäude.JPG| Vanha asemarakennus vuonna 2006. Bahnhof Zürich Oerlikon (Okt. 2013).jpg|Vanha asemarakennus (vasemmalla) ja uusi asema radan pohjoispuolelta nähtynä vuonna 2013. Oerlikon station 2016-09-24 18.23.38 (cropped).jpg|Laiturialue vuonna 2016. Gleis 9 MFO Zurich- Oerlikon 2010.jpg|Ravintola Gleis 9, entinen ABB:n toimistorakennus, aseman pohjoispuolella. 'Gleis 9' in Zürich-Oerlikon während der Gebäudeverschiebung - Tag 2 - 2012-05-23 15-36-25 (P7000) ShiftN.jpg| Gleis 9 -rakennusta siirrettiin asema-alueen uudistamisen yhteydessä vuonna 2012. DML Zürich- Oerlikon Bahnhofportal Oerlikon.svg|Tunneliyhteydet Zürichin päärautatieasemalle. Tunnels Oerlikon cropped.jpg|Tunnelit alkavat aseman länsipäästä. == Lähteet == == Aiheesta muualla == * Luokka:Sveitsin rautatieliikennepaikat Luokka:Zürich
R.Smg. Balilla (1927)

R. Smg. Balilla oli Italian kuninkaallisen laivaston vuonna 1927 vesillelaskettu Balilla-luokan sukellusvene. == Valmistus == Alus tilattiin Odero-Terni-Orlandon telakalta Muggianosta, missä köli laskettiin 12. tammikuuta 1925. Alus laskettiin vesille 20. helmikuuta 1927 ja otettiin palvelukseen 20. heinäkuuta 1928.regiamarina.net == Palvelus == Alus poistettiin luettelosta 28. huhtikuuta 1941. == Lähteet == * === Viitteet === Luokka:Balilla-luokan sukellusveneet
R.Smg. Domenico Millelire

R. Smg. Domenico Millelire oli Italian kuninkaallisen laivaston vuonna 1927 vesillelaskettu Balilla-luokan sukellusvene. == Valmistus == Alus tilattiin Odero-Terni-Orlandon telakalta Muggianosta, missä köli laskettiin 20. lokakuuta 1925. Alus laskettiin vesille 19. syyskuuta 1927 ja otettiin palvelukseen 11. elokuuta 1928.regiamarina.net == Palvelus == Alus poistettiin palveluksesta 15. toukokuuta 1941. == Lähteet == * === Viitteet === Luokka:Balilla-luokan sukellusveneet
R.Smg. Antonio Sciesa

R. Smg. Antonio Sciesa oli Italian kuninkaallisen laivaston vuonna 1928 vesillelaskettu Balilla-luokan sukellusvene. == Valmistus == Alus tilattiin Odero-Terni-Orlandon telakalta Muggianosta, missä köli laskettiin 20. lokakuuta 1925. Alus laskettiin vesille 18. elokuuta 1928 ja otettiin palvelukseen 12. huhtikuuta 1929.regiamarina.net == Palvelus == Miehistö upotti aluksensa 6. marraskuuta 1942. == Lähteet == * === Viitteet === Luokka:Balilla-luokan sukellusveneet Luokka:Italialaiset toisen maailmansodan sukellusveneet
Kodak Black

Bill K. Kapri (s. 11. kesäkuuta 1997) syntyjään Dieuson Octave ja myös aikaisemmin ottanut nimen Bill Kahan Blanco on amerikkalainen räppäri, joka on musiikkinsa lisäksi tunnettu myös lukuisista rikostuomioistaan ja some- kohuistaan. Hänet tunnetaan taiteilijanimellä Kodak Black. Hänen kuuluisimpia musiikkikappaleitaan ovat Roll in Peace, Tunnel Vision ja No Flockin. Ollessaan vankilassa hän suoritti high school -tutkintoa vastaavan vaihtoehtoisen tutkinnon. Hänen debyyttialbuminsa, Painting pictures (2017) kävi 3. sijalla US Billboard 200:ssa ja pääsi Billboardin Hot 100:ssa kymmenen huippusinglen joukkoon sinkullaan "Tunnel vision". Kodakin toinen albumi, Dying to Live (2018) nousi 1. sijalle Billboard 200 ja isossa osassa oli single "Zeze" (f. Travis Scott ja Offset), joka nousi sijalle 2. Hot 100:ssa. Laittomuudet ja yläasteelta asti ilmenneet ongelmat ovat haitanneet Kodakin nousua valtavirran musiikkisuosikiksi. Luokka:Vuonna 1997 syntyneet Luokka:Elävät henkilöt Luokka:Yhdysvaltalaiset laulajat __INDEX__
Jussi Pelkonen

Jussi Pelkonen (s. kesäkuussa 1992)https://www.hs.fi/nyt/art-2000007982022.html, joka tunnetaan myös artistinimellä Beibi P, on suomalainen kitaristi, laulaja ja laulunkirjoittaja. Hän toimii yhtyeissä Ursus Factory, Mikko Sarvanne Hip Company ja Perna. == Lähteet == == Aiheesta muualla == * Luokka:Suomalaiset muusikot Luokka:Vuonna 1992 syntyneet Luokka:Elävät henkilöt
Pembroke Pines

Pembroke Pines on kaupunki Floridassa. Pembroke Pines sijaitsee Atlantin rannikolla, 25 minuutin ajomatkan päässä Miamista pohjoiseen ja 20 minuutin matkan päässä Fort Lauderdalesta etelään. Kaupunki kasvoi nopeasti 1990-luvulla sen jälkeen kun hurrikaani Andrew aiheutti laajoja tuhoja Miamin seudulla vuonna 1992. Vuoden 2010 väestönlaskennassa kaupungissa oli 154 750 asukasta. Arvio vuodelle 2017 oli 170 721\. Asukkaista 66% on valkoisia ja 20% afroamerikkalaisia. == Lähteet == == Aiheesta muualla == Luokka:Floridan kaupungit Luokka:Browardin piirikunta
Aikuisen naisen joulukalenteri

Aikuisen naisen joulukalenteri on suomalainen joulukalenterisarja, joka esitettiin joulukuussa 2018 Yle TV1 -kanavalla ja Yle Areenassa. Pääosassa on Mari Perankosken esittämä 47-vuotias hedelmöityshoitobiologi Maria Månsson, jonka pyrkii luomaan läheisilleen täydellisen joulun, mutta yritykset epäonnistuvat toistuvasti. Sarjan tapahtumat sijoittuvat Turkuun. Sarjan käsikirjoittanut ja tuottanut Anna-Maija Halonen sai idean aikuisille naisille suunnatusta joulukalenterista vuonna 2015 työpaikkalounaalla. Pian idean saamisen jälkeen alkoi tarinan kehittely, jonka apuna Halonen käytti muun muassa Facebookissa ollutta jouluaiheista ryhmää. == Rooleissa == == Jaksot == Jakso Nimi Ensiesitys Katsojaluvut1 1 Joulu tulee! 1. joulukuuta 2018 514 000 2 Pituudella on väliä 2. joulukuuta 2018 614 000 3 Siemenet jakoon 3. joulukuuta 2018 590 000 4 Villisti Tyynenä 4. joulukuuta 2018 672 000 5 Uskonasioita 5. joulukuuta 2018 472 000 6 Itsenäisiä päätöksiä 6. joulukuuta 2018 – 7 Pikkujoulut 7. joulukuuta 2018 524 000 8 Hikinen iltapäivä 8. joulukuuta 2018 452 000 9 Ei lahjoja, ei pukkia 9. joulukuuta 2018 549 000 10 Korttien kimallusta 10. joulukuuta 2018 607 000 11 Sekaisin hormoneista 11. joulukuuta 2018 603 000 12 Protestijoulua 12. joulukuuta 2018 526 000 13 Santa Lucia, Santa Maria 13. joulukuuta 2018 457 000 14 Leivontakumppanuutta 14. joulukuuta 2018 466 000 15 Joululaulupäivä 15. joulukuuta 2018 477 000 16 Kuusenhaku 16. joulukuuta 2018 – 17 Ex-poikaystävät 17. joulukuuta 2018 599 000 18 Joulusiivoushulluutta 18. joulukuuta 2018 529 000 19 Pilkillä 19. joulukuuta 2018 521 000 20 Lahjat ja pukki 20. joulukuuta 2018 630 000 21 Kriisi 21. joulukuuta 2018 452 000 22 Tähtipölyä 22. joulukuuta 2018 463 000 23 Tuleeko joulu? 23. joulukuuta 2018 644 000 24 Joulunihmeitä 24. joulukuuta 2018 710 000 1 Keskikatsojamäärä ensiesityspäivänä televisiossa == Lähteet == == Aiheesta muualla == * Aikuisen naisen joulukalenteri Yle Areenassa Luokka:2010-luvun suomalaiset draamakomediasarjat Luokka:Joulukalenteriohjelmat
Arktinen taide

Arktinen taide on taidetta ja kulttuuria, joka heijastaa, jatkaa ja uusintaa arktisten alueiden kulttuuriperintöä. Käsite sisältää alkuperäiskansojen ja ei-alkuperäiskansojen taiteen sekä näiden vuorovaikutuksen. Arktinen taide viittaa nykytaiteen lisäksi muun muassa perinne- ja taidekäsityöhön sekä uusiin taidemuotoihin, kuten lumi- ja jääveistoon. Myös esimerkiksi mediatuotannot, jotka kuvaavat arktista kulttuuria, lukeutuvat arktiseksi taiteeksi. Arktisen taiteen käsite on kulttuuripoliittisesti latautunut. Sen avulla pyritään tunnistamaan pohjoisten alueiden taiteen ja kulttuurin erityispiirteitä ja edistämään kestävää kehitystä. Keskeinen foorumi on arktisen taiteen huippukokous Arctic Arts Summit, joka järjestettiin ensimmäisen kerran vuonna 2017 Harstadissa Norjassa ja järjestetään vuonna 2019 Rovaniemellä. Arctic Arts Summit 2019 on mittava taide- kulttuuripoliittinen tapahtuma. Lapin yliopisto koordinoi Arktisen yliopiston taiteen koulutusorganisaatioiden verkostoa Arctic Sustainable Art and Design ja antaa koulutusta arktisen taiteen maisteriohjelmassa Arctic Art and Design. Arktisen taiteen määritelmä on kirjoitettu kirjaan Ymäristötaidetta Lapin matkailuun. Luokka:Kuvataiteen uudet alueet
Verkkopartahai

Verkkopartahai eli valkotäpläpartahai eli kirjopartahai (Eucrossorhinus dasypogon)Mikko's Phylogeny Archive on partahaiden heimoon kuuluva merikala, joka elää indopasifisella merialueella. Lajin tyypillinen koko on noin 180 senttimetriä, mutta kaksi kertaa suurempiakin yksilöitä on tavattu. Syö luultavasti kaloja ja pieniä selkärangattomia. Verkkopartahai on pintakala, joka käy korkeintaan 50 metrin syvyydessä. Verkkopartahai on sukunsa ainut laji. == Lähteet == == Aiheesta muualla == *ITIS: Eucrossorhinus dasypogon *Food and Agriculture Organization of the United Nations (FAO): Eucrossorhinus dasypogon Luokka:Hait
Länsi-Euroopan kesäaika

Länsi-Euroopan kesäaika (), UTC+1 on aikavyöhyke, joka on käytössä kesäaikana niissä maissa, jotka käyttävät Länsi-Euroopan aikaa muina vuodenaikoina. ==Katso myös== *Länsi-Euroopan aika *Kesäaika Luokka:Aikavyöhykkeet
Thure Möller

Thure William Möller (21. lokakuuta 1859 KokkolaAikalaiskirja 1934 s. 454 (Viitattu 2.12.2018) – 23. maaliskuuta 1937 HelsinkiYlioppilasmatrikkeli 1853–1899 (Viitattu 2.12.2018)) oli lääkäri ja anatomian tutkija, joka sai ylimääräisen professorin arvonimen.Kuka kukin oli (Viitattu 2.12.2018) 75-vuotias. Prof. Thure W. Möller, Helsingin Sanomat, 21.10.1934, nro 284, s. 12, Kansalliskirjaston digitaaliset aineistot. Viitattu 30.06.2024 Thure William Möllerin vanhemmat olivat käräjänotaari Thure Möller ja Maria Emilia Drake ja puoliso vuodesta 1900 Wiwi Sofia Lojander (k. 1955). Möller tuli ylioppilaaksi Oulun lyseosta 1876 ja valmistui filosofian kandidaatiksi 1883 ja lääketieteen lisensiaatiksi 1893. Kirurgian ja lääketieteen tohtoriksi hän väitteli 1897. Möller toimi Helsingin yliopiston anatomian laitoksen assistenttina 1893–1900 ja dosenttina 1899–1900. Anatomian apulainen hän oli vuodesta 1900 vuoteen 1926, jolloin hän jäi eläkkeelle. Möller oli myös yliopiston voimistelulaitoksen opettaja 1902–1926 ja hoiti anatomian professuuria eri aikoina 1901–1909. Hän sai ylimääräisen professorin arvonimen vuonna 1914. ==Lähteet== Luokka: Suomalaiset lääkärit Luokka: Suomalaiset anatomit Luokka: Suomalaiset professorin arvonimen saaneet Luokka: Vuonna 1859 syntyneet Luokka: Vuonna 1937 kuolleet
Timo Jokela

Timo Jokela (s. 7. elokuuta 1956 Kittilä) on suomalainen taiteilija ja kuvataidekasvatuksen professori Lapin yliopistossa. Taiteilijana Timo Jokela käyttää paikkasidonnaisen taiteen, yleensä ympäristö- ja yhteisötaiteen menetelmiä. Hän tuo pohjoiseen maisemaan, talveen, lumeen ja jäähän keskittyneiden teostensa kautta näkökulmia keskusteluihin taiteen ja paikan, taiteen ja pohjoisten ihmisten ja kansojen suhteista. Jokela irrottautuu teoksissaan länsimaisen maisemataiteen perinteestä, joka on ollut usein valloittavaa ja kolonisoivaa suhteessa pohjoiseen. Tässä mielessä Jokelan taide on arktista taidetta, jossa on kulttuuripoliittinen ulottuvuus. Jokela toimii aktiivisesti ympäristötaiteilijana, ja hänen teoksiaan on ollut esillä Pohjoismaiden lisäksi Skotlannissa, Venäjällä ja Japanissa. thumb|Ympäristötaideteos Jokirannan juurakot, 2012, Ii. Oman taiteensa tekemisen lisäksi Timo Jokela kuratoi näyttelyitä ja tapahtumia sekä toimii Lapin yliopistossa vastuullisena johtajana taiteen ja tieteen välisissä kehittämishankkeissa. Timo Jokela työskentelee Lapin yliopiston taiteiden tiedekunnassa professorina kuvataidekasvatuksen ja soveltavan kuvataiteen aloilla, muun muassa kansainvälisessä maisteriohjelmassa Arctic Art and Design. Jokela on toiminut Lapin yliopiston taiteiden tiedekunnan dekaanina vuosina 2009-2017 ja Arktisen yliopiston Arctic Sustainable Art and Design -verkoston johtajana vuodesta 2011 alkaen. Hän on johtanut useita alueellisia, kansallisia ja kansainvälisiä soveltavan taiteen ja kuvataidepedagogiikan kehittämishankkeita, joista hän on julkaissut kotimaisia ja kansainvälisiä tutkimusartikkeleja ja toimittanut kirjoja, jotka käsittelevät muun muassa talvitaidetta, ympäristö- ja yhteisötaidetta, soveltavaa taidetta, arktista taidetta ja muotoilua sekä laaja-alaista kuvataidekasvatusta. == Lähteet == == Aiheesta muualla == * Luokka:Elävät henkilöt Luokka:Lapin yliopiston professorit Luokka:Suomalaiset ympäristötaiteilijat Luokka:Vuonna 1956 syntyneet
Tonttu Toljanterin joulumieli

Tonttu Toljanterin joulumieli on Yle TV2:n tuottama suomalainen Tonttu Toljanterin joulukalenteriin perustuva elokuva, joka esitettiin ensimmäisen kerran 25.12.2003. Elokuva on esitetty Yle Tv2:ssa muutamia kertoja 23.12.2006, 25.12.2008 ja 25.12.2015. Ohjelman nimikkohenkilöä Tonttu Toljanteria näyttelee Kunto Ojansivu. == Juoni == Joulu lähestyy kovaa kyytiä. Alituinen kiire saa Joulupukin haaveilemaan eläkepäivistä ja suunnittelemaan Toljanterista työnsä jatkajaa. Pukin puheet ovat tietysti leikkiä, mutta sitä Kyyjärven osaston partiotonttu Korvanen ei tiedä. Korvanen tahtoisi itse joulupukiksi ja siksi Toljanteri on saatava näyttämään Joulupukin silmissä kelvottomalta. Keksimällä valheita Toljanterista Korvanen käännyttää apulaisekseen rivakan tyttötonttu Salamanterin. Salamanteri pestautuu pojaksi pukeutuneena Toljanterin apulaiseksi ja sekoittaa parhaansa mukaan Toljanterin asioita. == Näyttelijät == Elokuva julkaistiin DVD:llä 16. lokakuuta 2013. Luokka:Suomalaiset televisioelokuvat Luokka:Vuoden 2003 suomalaiset elokuvat Luokka:Suomalaiset jouluelokuvat
Zoltán Tagscherer

Zoltán Tagscherer (s. 13. toukokuuta 1976 Budapest) on unkarilainen maastohiihtäjä. Tagscherer kilpaili kolmissa olympialaisissa. Salt Lake Cityssä 2002 hän sijoittui vapaan hiihtotavan sprintissä 39:nneksi ja vapaan 30 kilometrillä 66:nneksi, Torinossa 2006 vapaan hiihtotavan sprintissä 44:nneksi ja perinteisen 15 kilometrillä 76:nneksi sekä Vancouverissa 2010 vapaan 15 kilometrillä 81:nneksi. Tagscherer kilpaili kuusissa MM-kilpailuissa 2001–2011. Hän sijoittui parhaimmillaan 39:nneksi vapaan hiihtotavan sprintissä Lahdessa 2001 sekä 16:nneksi vapaan hiihtotavan parisprintissä Sapporossa 2007. Tagscherer kilpaili maailmancupissa vuosina 2002–2011. Ainoan maailmancupin pisteensä hän saavutti oltuaan 30:s Changchunin 15 kilometrin vapaan hiihtotavan kilpailussa helmikuussa 2007. == Lähteet == Luokka:Unkarilaiset maastohiihtäjät Luokka:Vuonna 1976 syntyneet Luokka:Elävät henkilöt
Aarne Nissinen

Aarne Johannes Nissinen (27. toukokuuta 1891 KuopioAikalaiskirja 1934 s. 463 (Viitattu 2.12.2018) – 12. joulukuuta 1954Kansaneläkelaitoksen henkilökortit- arkisto (Viitattu 2.12.2018)) oli keittiömestari ja keittokirjailija.Päivästä päivään. Helsingin Sanomat, 27.5.1941 s. 6. ==Henkilöhistoria== Aarne Nissisen vanhemmat olivat perämies Paavo Nissinen ja Elisabeth Heikkinen. Nissinen kävi kansakoulun ja suoritti stuerttikoulun 1911. Yhdysvalloissa hän opiskeli 1928–1929. Nissinen työskenteli useiden eri hotellien palveluksessa ja piti ruuanlaittokursseja muun muassa SOK:ssa ja Marttaliitossa, samoin kuin omaa keittokoulua. Hän myös julkaisi useita ruuanlaitto- ja keittokirjoja.Uusi ajanmukainen keittokoulu. Helsingin Sanomat, 9.2.1930 s. 11. Nissinen toimi myös jonkin aikaa 1920-luvulla perustetun Suomen Kokki- ja stuerttikoulun johtajana.Suomen Kokki- ja Stuerttikoulu. Oppilaitos vihittiin eilen tarkoitukseensa. Helsingin Sanomat, 6.3.1926, s. 6 ==Teoksia== * Uusi keittokirja: opas kasvis- y.m. ruuan valmistuksessa, 1912 * Kotileipä: 250 ohjetta sekä yksinkertaisessa että hienommassa leipomisessa, 1919 * Keittiömestari Aarne Nissisen 222 erikoisruokalajia, 1928 * Ruuanlaitto- ohjeita, 1929 * Uutta ja maukasta: ohjeita nykyaikaisessa ruuanvalmistuksessa , 1930 * 4 hyvää sillireseptiä, 1933 * Voileipäpöytä: ohjeita sekä yksinkertaisten että hienojen voileipäpöytäruokien valmistamisessa, 1933 * Herkkusuille 164 ruokalajia, 1936 * Keittokirja: miten käytetään "Liemivoimaa" ajankohtaiseen ruoanvalmistukseen, 1943 * Kortiton ruoka ja miten käytän korttiannokseni, 1943, Aarne Nissinen ja Eva Somersalo * Suuri keittokirja koteja varten, 1946 ==Lähteet== Luokka: Suomalaiset kokit Luokka: Keittokirjailijat Luokka: Vuonna 1891 syntyneet Luokka: Vuonna 1954 kuolleet
Star Wars (vuoden 1991 videopeli)

Star Wars on Beam Softwaren kehittämä ja Pohjois-Amerikassa JVC:n vuonna 1991 julkaisema samannimiseen elokuvaan perustuva toimintapeli. Peli julkaistiin Nintendo Entertainment Systemille, Game Boylle, Sega Master Systemille ja Sega Game Gearille. Jatko-osa Star Wars: The Empire Strikes Back julkaistiin vuonna 1992. Luokka:Vuoden 1991 videopelit Luokka:Nintendo Entertainment System -pelit Luokka:Game Boy -pelit Luokka:Sega Master System -pelit Luokka:Sega Game Gear -pelit Luokka:Tähtien sota -pelit Luokka:Tasohyppelyt
Frode Moen

Frode Moen (s. 1. toukokuuta 1969) on norjalainen entinen yhdistetyn hiihtäjä, joka kilpaili yhdistetyn maailmancupissa vuosina 1988–1993. Hän sijoittui parhaimmillaan kolmanneksi maailmancupin osakilpailussa. Urheilijauransa jälkeen hän on työskennellyt Norjan Olympiatoppenilla. == Lähteet == Luokka:Vuonna 1969 syntyneet Luokka:Elävät henkilöt Luokka:Norjalaiset yhdistetyn hiihtäjät
Perun–Chilen hauta

Perun–Chilen hauta on syvänmeren hauta Tyynenmeren itäosissa. Se kulkee noin 160 kilometrin etäisyydellä Perun ja Chilen rannikosta. Sen alueella Nazcan laatta työntyy Etelä-Amerikan laatan alle. Perun–Chilen hauta on noin 5 900 kilometriä pitkä, ja se on pisin syvän meren hauta. Sen keskilevys on 64 kilometriä, ja sen syvin kohta on Richardsin syvänne, joka ulottuu 8 065 metriä merenpinnan tason alapuolelle. == Lähteet == Luokka:Tyynimeri Luokka:Syvänmeren haudat
Koboltti(III)fluoridi

Koboltti(III)fluoridi eli kobolttitrifluoridi (CoF3) on koboltti- ja fluoridi- ionien muodostama epäorgaaninen ioniyhdiste. Yhdistettä käytetään orgaanisen kemian synteeseissä fluoraavana reagenssina. ==Ominaisuudet== Huoneenlämpötilassa koboltti(III)fluoridi on vaaleanruskeaa kiteistä ainetta. Sen alkeiskoppi on heksagonaalinen. Yhdiste on hygroskooppista ja reagoi veden kanssa hapettaen sen hapeksi. Orgaanisiin liuottimiin koboltti(III)fluoridi ei liukene. Kidevedettömän koboltti(III)fluoridin lisäksi tunnetaan kidevedellinen dihydraatti (CoF3·2H2O), joka on väriltään punaista. Voimakkaana hapettimena koboltti(III)fluoridi reagoi kiivaasti hapettuvien orgaanisten yhdisteiden, esimerkiksi alkoholien, kanssa.H. Wayne Richardson: Cobalt compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 2.12.2018Paul L. Coe: Cobalt(III) Fluoride, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 2.12.2018. Metallioksidien kanssa se muodostaa metallifuorideja, joissa metalli on usein korkealla hapetusluvullaJean Aigueperse, Paul Mollard, Didier Devilliers, Marous Chemla, Robert Faron & René Romano, Jean Pierre Cuer : Fluorine Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000. Viitattu 2.12.2018.. ==Valmistus ja käyttö== Koboltti(III)fluoridia valmistetaan fluoraamalla kobolttifluoridia tai -kloridia fluorilla 150-250 °C:n lämpötilassa. Yhdistettä käytetään fluoraavana reagenssina erityisesti orgaanisen kemian synteeseissä. Se korvaa vetyatomit fluorilla reagoidessaan tyydyttyneiden, tyydyttymättömien tai aromaattisten hiilivetyjen kanssa. Alkeenien ja alkyynien kanssa se voi reagoida myös additioreaktiolla. Koboltti(III)fluoridia käytetään myös metallifluoridien valmistamiseen ja se reagoi ammoniakin kanssa muodostaen typpitrifluoridia. ==Lähteet== Luokka:Fluoridit Luokka:Kobolttiyhdisteet
CPA

CPA tarkoittaa seuraavia asioita: *CPA, (), Irakin sodan jälkeen Irakia hallinnut sijaishallinto *CPA, Cathay Pacific -lentoyhtiön ICAO-tunnus *cPa, Senttipascal, paineen suureen kerrannaisyksikkö *CPA, (), Yhdysvalloissa auktorisoitu tilintarkastajan tutkinto *CPA, (), Syproteroniasetaatti, steridijohdannaisiin kuuluva orgaaninen yhdiste *CPA, (), Euroopan unionin tavaroiden ja palvelujen luokitus *CPA, (), verkkomarkkinoinnin hinnoittelumalli, jossa mainostaja maksaa mainoskampanjan toteuttajalle toteutuneisiin suoritteisiin tai tekoihin (esim. yhteydenotto, tilaus) perustuvan palkkion *CPA, (), Kriittinen polku, projektinhallinnan menetelmä *CPA, (), Pysyvä välitystuomioistuin *CPA, (), Australian kommunistinen puolue. Luokka:Täsmennyssivut
Perna (yhtye)

Perna on suomalainen yhtye.https://www.rumba.fi/uutiset/en-osaa-ees-kirjottaa- en-osaa-vetaa-vetskarii-ja-muna-housust-pilkottaa-eli-kerranki-jotai-nahtavaa- esittelyssa-kovin-hammentava-perna/ Yhtyeen kokoonpanoon kuuluu laulaja Beibi P (Jussi Pelkonen), basisti Perussastamala (Mikael Saastamoinen), saksofonisti Jarmojarno (Jarno Tikka) ja rumpali Rhythm Sam (Sami Nummela).https://www.musiikkitalo.fi/fi/tapahtuma/perna Yhtye on julkaissut albumin Valhalla Simhall Suola-Apina Recordsin kautta.http://desibeli.net/arvostelu/7390 Rumban Tuomas Aflecht kuvaa yhtyeen musiikkia jazzin, punkin ja aggressiivisen rockin sekoitukseksi.https://www.rumba.fi/uutiset/tutkikaa-mun-eturauhanen- henkilohistoria-sivuhistoria-suomen-haijyin-jazz-orkesteri-julkaisi- debyyttialbumin/ == Diskografia == * Valhalla Simhall (2017) == Lähteet == Luokka:Suomalaiset rockyhtyeet
Henrik Håkansson

Henrik Håkansson (s. 1968 Helsingborg, Ruotsi) on kansainvälisesti tunnettu ruotsalainen nykytaiteilija, joka työskentelee sekä Berliinissä (Saksassa) että Falkenbergissä (Ruotsissa). Hän valmistui Tukholmassa toimivasta Konstfack-taidekorkeakoulusta vuonna 1993. Hänen tuotantoaan on ollut julkisesti esillä niin Ruotsissa kuin ulkomaillakin vuodesta 1992 lähtien. Monet Håkanssonin töistä tarkastelevat ympäristöä, sen kasveja ja eläimiä sekä ihmisten luontosuhdetta. Hän on tarkastellut esimerkiksi useiden uhanalaisten lintujen elinoloja maailmalla ja ekosysteemejä Teoksissaan hän on yhdistellyt useita taiteen muotoja esimerkiksi rakentamalla hyönteisyhteiskunnille (ilmeisesti mehiläisille) paviljonki-installaation pellolle tai tutkimalla teoksessaan, miten sammakkoyhteisö hyppii elävän dj:n säestyksellä. Hän on kuvannut ihmistä tappajana ja saalistajana näyttäessään esteettisen teosasun muodossa dokumentointeja hyönteispyydyspaperiin kertyneistä Idänkurokas- kukkakärpäsistä. Taiteellisessa luomisprosessissaan hän saattaa olla vuorovaikutuksessa eläintieteen tutkijoiden kanssa. Useissa teoksissa hän käyttää aineksenaan musiikkia ja elokuvaa. Håkansson pitää itseään erityisesti luonnon tarkkailijana. Suomessa Håkanssonin tuotantoa on ollut esillä esillä ainakin vuonna 2018 Ihme-nykytaidefestivaalilla Helsingissä. Hän tarkasteli elokuvassaan The Beetle (2018) Mätäojan varrella Vantaan Myyrmäen alueella eläviä uhanalaisia Halavasepikkä-kovakuoriaisia ja niiden elinympäristöä. ==Lähteet== ==Aiheesta muualla== *Taiteilijan kotisivu (henrikhakansson.com) *Taiteilijan FB-sivu (facebook.com) *IHME Project 2018: Henrik Håkansson's The Beetle (lyhyt teoksen esittely) (youtube.com) *IHME-teos 2018: The Beetle (ohjelman kesto: 1 h 21 min; pe 25.5.2018; katsottavissa keväälle 2018 saakka (areena.yle.fi) *Konst på Filosofisk natt (17.6 2017) (modernamuseet.se) *Henrik Håkansson (Emscherkunst 2016) (emscherkunst.de) *Henrik Håkansson (Sten A Olssons Stiftelse för Forskning och Kultur; Culture scholarships Year: 2011) (stenastiftelsen.se) *Henrik Håkansson ‘The End’ (2011) (themoderninstitute.com) *Henrik Haakonson - Aug.7., 2009 (youtube.com) *Will Bugler (19.6.2009) Radical Nature art exhibition (theecologist.org) *Regine (6.7.2009) Radical Nature – Art and Architecture for a Changing Planet 1969-2009 (we-make-money-not-art.com) *Linda Fagerström (13.12.2005) Djur möter snäll konstnär (hd.se) Luokka:Ruotsalaiset taiteilijat Luokka:Vuonna 1968 syntyneet Luokka:Elävät henkilöt
Huugo Nyberg

Huugo Henrik Nyberg (16. lokakuuta 1873 LaukaaAikalaiskirja 1934 s. 474 (Viitattu 2.12.2018) – 8. syyskuuta 1935 HelsinkiYlioppilasmatrikkeli 1853–1899 (Viitattu 2.12.2018)) oli pappi ja toimittaja, joka nimitettiin Suomen ensimmäiseksi kuuromykkien matkapapiksi yhdessä Jalmari Vesenterän kanssa.Kuolleita. Helsingin Sanomat, 11.9.1935 s. 3.Matkapappi kuuroille. Kuurojen museo. (Viitattu 2.12.2018) ==Henkilöhistoria== Huugo Nybergin vanhemmat olivat kauppias Henrik Wilhem Nyberg ja Leena Sofia Puranen ja puoliso vuodesta 1901 Helmi Amanda Länkelä (k. 1935). Nyberg tuli ylioppilaaksi Jyväskylän lyseosta 1893, suoritti teologian erotutkinnon 1897 ja vihittiin papiksi 1898. Valmistuttuaan Nyberg työskenteli ylimääräisenä pappina Mikkelissä ja Ristiinassa, kuuromykkien pappina hän toimi vuodesta 1908 aina kuolemaansa saakka. Nyberg toimitti Kuuromykkäin Lehteä vuodesta 1916 ja Tidskrift för Dövstumma -lehteä vuodesta 1925. Hän toimi myös Kuuromykkäin liiton johdossa, NMKY:n sekakuoron johtajana yli 30 vuotta ja sävelsi hengellisiä lauluja. Yksi hänen sävellyksensä on Suomen evankelis- luterilaisen kirkon virsikirjassa: Lars Stenbäckin kirjoittaman virren "Silmäisi eteen, Jeesus" (virsi 288) sävelmänä. Sävelmä on toiseen tekstiin liitettynä englanninkielisessä kokoelmassa The Church Hymnary 1973 (666 "O thou, my Judge and King”), sekä saksankielisessä katolisessa Gotteslob virsikirjassa. (399 Gott loben in der Stille) Günter Baldersin kirjoittamaan tekstiin. Rovastin arvonimen Nyberg sai vuonna 1930. ==Julkaisuja== * Elias Lönnrot, 1912, Huugo Nyberg ja Ebba Pesonen * Esitelmä kuuromykkäin yhdistysten perustamisesta ja hoidosta, 1912 * Katekismus ja kristinoppi: kuuromykkiä varten, 1912 * Pyhäkoulun käsikirja, 1914, Eero Hyvärinen, Arvid Wallenius, Huugo Nyberg ja A. Taube * Åvikin koulukoti kuuromykkiä varten, julkaisussa Otava: kuvallinen kuukauslehti 1914 : 8, s. 360–363 * Keuhkotauti ja sen hoito, 1915 * Orpokoti Betania Suomussalmella, 1915 * Muistelmia Ilmari Krohn'ista: 50-vuotias 8.9.1917, julkaisussa Otava: kuvallinen kuukauslehti 1917 : 11, s. 509–512 * Martti Luther ja uskonpuhdistus Suomessa: kuuromykkiä varten, 1918 * Mykkä-Iida, 1919 * Sofia ja Angelique Bovalliuksen muisto: kuuromykkien luettavaksi, 1919 * Juhana Vilhelm Snellman, 1921 * Kertomus Tampereen kuuromykkäinyhdistyksen toiminnasta v. 1898–1923: yhdistyksen vuosikertomusten, pöytäkirjain y.m. nojalla, 1923 ==Lähteet== Luokka: Suomen evankelis-luterilaisen kirkon papit Luokka: Suomalaiset kristilliset kirjailijat Luokka: Suomalaiset toimittajat Luokka: Suomalaiset kuoronjohtajat Luokka: Suomalaiset säveltäjät Luokka: Vuonna 1873 syntyneet Luokka: Vuonna 1935 kuolleet
Marja Naskila

Marja Naskila (s. 20. heinäkuuta 1946 Pori) on suomalainen Espanjassa asuva kirjailija. Hän valmistui filosofian maisteriksi ja hän on toiminut maatilanemäntänä, historian ja äidinkielen lehtorina, kirjallisuuskriitikkona ja toimittajana.Kirjasampo.fi : Marja NaskilaMarja Naskila: Hereillä pimeässä, Porvoon kirjaston lukupiiri 28.5.2015 __NOTOC__ == Teoksia == * Hereillä pimeässä : romaani. Otava 1976 * Naiselämää : romaani. Otava 1978 * Meillä maalla. Kirjayhtymä, Helsinki 1981 == Toimitustöitä == * Emäntä Suomessa ; sisältää 24 emännän haastattelut ja lyhyet elämäkertatiedot. Kirjayhtymä, Helsinki 1982 * Rakentamisen aika : asutus ja maanhankinta : maanhankintalain 40-vuotisjuhlajulkaisu ; toim. Marja Naskila. Kirjayhtymä, Helsinki 1984 == Palkinnot == * Valtion tiedonjulkistamisapuraha * Kolmiokirjan novellikilpailun voitto * Kalevala-vuoden kunniapalkinto 1985 == Lähteet == Luokka:Suomalaiset kirjailijat Luokka:Vuonna 1946 syntyneet Luokka:Elävät henkilöt
R.Smg. Goffredo Mameli

R.Smg. Goffredo Mameli oli Italian kuninkaallisen laivaston vuonna 1926 vesillelaskettu Mameli-luokan sukellusvene. == Valmistus == Alus tilattiin Cantieri navali Tosilta Tarantosta, missä köli laskettiin 15. lokakuuta 1925. Alus laskettiin vesille 9. joulukuuta 1926 ja otettiin palvelukseen 20. tammikuuta 1929.regiamarina.net == Palvelus == Alus poistettiin luettelosta 9. syyskuuta 1943. == Lähteet == * === Viitteet === Luokka:Mameli-luokan sukellusveneet Luokka:Italialaiset toisen maailmansodan sukellusveneet
Affoltern (Zürich)

Affoltern on sveitsiläisen Zürichin kaupunginosa () ja entinen kunta (Affoltern bei Zürich). Affoltern on osa Zürichin kaupungin piiriä nro 11 (), jonka muut osat ovat Oerlikon ja Seebach. Kaupunginosassa on runsaat 26 000 asukasta ja työpaikkoja on kolmisen tuhatta. == Historiaa == Affoltern bei Zürich oli itsenäinen kunta vuoteen 1934, josta lähtien se on ollut osa Zürichin kaupunkia. Affoltern on muuttunut 1950-luvulta alkaen asuinlähiöksi, josta käydään töissä muualla: Vuosi Väkiluku 1900 1 424 1930 2 570 1950 6 741 1980 17 907 Katzenseen luonnonsuojelualue sijaitsee Affolternin pohjoisosassa, osittain naapurikunta Regensdorfin puolella. == Lähteet == * === Viitteet === == Aiheesta muualla == Luokka:Zürichin kaupunginosat Luokka:Sveitsin entiset kunnat
Jyrki Lappi-Seppälä

Jyrki Juhani Lappi-Seppälä (s. 5. joulukuuta 1945 Helsinki) on suomalainen kääntäjä. Hän on etenkin espanjan- ja portugalinkielisen kaunokirjallisuuden suomentaja. == Elämä ja ura == Lappi-Seppälä oli jo lapsena hyvin kiinnostunut kielistä ja kirjallisuudesta ja käänsi 1960-luvulla espanjankielistä runoutta koulu- ja osakuntalehtiin. Hän oli monen vuoden ajan kuoro- ja soololaulajana Yleisradion ”Lastenkamarin iltasoitto” -ohjelmissa. Vuonna 1959 Jyrki Lappi- Seppälä näytteli elokuvassa Taas tapaamme Suomisen perheen ja 1961 elokuvassa Tyttö ja hattu. Lappi-Seppälä kirjoitti ylioppilaaksi Tehtaanpuiston yhteiskoulusta vuonna 1964. Hän valmistui Helsingin yliopistosta 1976 pääaineenaan yleinen kielitiede, romaaninen filologia sekä lehdistö- ja tiedotusoppi. Lappi-Seppälä on opiskellut lisäksi espanjan kieltä ja kulttuuria Tukholman yliopistossa ja Madridin Complutense-yliopistossa. Lappi- Seppälä on käsikirjoittanut elokuvan Confiteor, joka oli yksi episodi elokuvasta Tunteita (1965), ja näytellyt siinä pääosaa.. Hän on osallistunut yhdessä Jaakko Talaskiven kanssa myös muihin kokeellisiin elokuvahankkeisiin. Kirjallisuuden kääntämisen ohella Lappi-Seppälä on ollut 1970–1980-luvuilla päivätyössä kustannustoimittajana, kustantajana ja kirjapainon johtajana Suomessa sekä Kepan kehitysyhteistyöprojektin koordinaattorina Keski- Amerikassa. Suomen liityttyä 1995 Euroopan unioniin Lappi-Seppälä työskenteli kielialan päällikkövirkamiehenä Euroopan yhteisöjen eri elimissä, muun muassa EU-komission käännöstoimen pääosaston suomen kielen osastopäällikkönä ja kieliasioiden neuvonantajana EU:n Tallinnan-edustustossa. Jäätyään eläkkeelle EU-virasta Lappi-Seppälä on jatkanut espanjan- ja portugalinkielisen kirjallisuuden suomentamista. Hänen tärkein työnsä on ollut Miguel de Cervantesin klassikon Don Quijote uusi suomennos. Lappi-Seppälä tunnetaan lisäksi muun muassa Isabel Allenden, Jorge Amadon, Alejo Carpentierin, Julio Cortázarin, Sergio Ramírezin, Luiz Ruffaton, Mario Vargas Llosan ja Manuel Vázquez Montalbánin teosten suomentajana. Lappi-Seppälä on myös julkaissut omaelämäkerrallisen teoksen Tuulimyllyjä päin (2015). Espanjan kuningas Felipe VI on myöntänyt Lappi-Seppälälle Espanjan siviiliansioritarikunnan komentajamerkin. == Palkinnot ja tunnustukset == * Valtion kääntäjäpalkinto 1984 * Espanjan siviiliansioritarikunnan komentajamerkki 2014 * Valtion kääntäjäpalkinto 2015 * Suomen Leijonan ritarikunnan ansioristi 2015 * Filosofian kunniatohtori (Helsingin yliopisto) 2023 == Yksityiselämä == Jyrki Lappi-Seppälän isä oli arkkitehti ja kokoomuksen kansanedustaja Jussi Lappi- Seppälä ja äiti maisteri Aulikki Lappi-Seppälä (o.s. Koskimies), jonka vanhemmat olivat professori A. V. Koskimies ja runoilija Ilta Koskimies (o.s. Bergroth). Lappi-Seppälän tytär on jalkapalloilija ja jalkapallovalmentaja Rosa Lappi-Seppälä. == Lähteet == Luokka:Suomentajat Luokka:Kirjallisuuden valtionpalkinnon saajat Luokka:Vuonna 1945 syntyneet Luokka:Elävät henkilöt
Anja Forss

Anja Esteri Forss (s. 17. toukokuuta 1930 Mellilä) on suomalainen Porissa asuva eläkkeellä oleva opettaja ja kirjailija. Hän pääsi ylioppilaaksi Loimaan yhteiskoulusta 1949 ja valmistui kansakoulunopettajaksi Turun opettajakorkeakoulusta 1952. Forss toimi harjoituskoulunopettajana Heinolan opettajaseminaarissa 1953–1959, kansakoulunopettajana Porissa 1959–1970 ja erityisopettajana 1970–1988. Forss piti radiopakinoita Yleisradion ohjelmissa Aamuvihje, Eläimet ja me ja Koulun ääni vuosina 1982 ja 1985 sekä pakinoi Radio Porissa vuosina 1985–1991. Kirjasampo.fi : Anja Forss Forssin vanhemmat olivat pienviljelijä Kalle Johannes Lehtonen ja kampaaja Elma Erika (o.s. Raudanpää). Puoliso on ollut Pentti August Forss vuodesta 1951. Forss allekirjoitti 5313 kirjallisuuden tekijän, lukijoiden ja muiden tukijoiden kera vuonna 2012 avoimen kirjeen Suomen hallitukselle lainauskorvausmäärärahojen korottamiseksi. __NOTOC__ == Teoksia == * Viimeiset langat. WSOY 1965 * Synnyttäjät. WSOY 1967 * Pikku kertomuksia, harjoitussarja Read Master –lukukoneelle. * Koti. Koulun erityispalvelu, Helsinki 1977 * Kadonnut seteli. Koulun erityispalvelu, Helsinki 1977 * Pasi. Koulun erityispalvelu, Helsinki 1977 * Pasi ja minä. Koulun erityispalvelu, Helsinki 1977 * Joulukuusivarkaat ; kansi ja kuvat Kaarina Pulkkila. Gummerus 1981 * Perjantaina poistui kotoaan ; kansi ja kuvat Kaarina Pulkkila. Gummerus 1981 * Sanapuu. opiskeluosa ja tehtäväkansio. Koulun erityispalvelu, Helsinki 1981 * Sattumasankarit ; kansi ja kuvat Kaarina Pulkkila. Gummerus 1981 * Viitosella pääsee vähemmällä ; kansi ja kuvat Kaarina Pulkkila. Gummerus 1981 * Tehdaspalo ; kansi ja kuvat Kaarina Pulkkila. Gummerus 1982 * Sanoista lauseiksi, 4 oppimispeliä. Koulun erityispalvelu, Helsinki 1984 * Sanat luokkiin, harjoitusohjelma tietokoneelle R. Gyllenbergin kanssa. Koulun erityispalvelu, Helsinki 1987 * Kuuntelutehtäviä samanaikaisopetukseen. Koulun erityispalvelu, Helsinki 1989 == Palkinnot == * WSOY:n suuri romaanikilpailu, jaettu 2. palkinto 1965 * Porin kaupungin tunnustuspalkinto 1968 * Suomen Valkoisen Ruusun Ritarikunnan I luokan mitali kultaristein 1984 * Porin kaupunki ja Suomalaisuuden liitto : Suomen itsenäisyyden 70-vuotisjuhlavuoden tunnustuspalkinto 1987 * Suomen Erityiskasvatuksen liiton kultainen ansiomerkki 1988 == Lähteet == * Suomen Kirjailijat 1945–1980, Forss, Anja Esteri, sivu 90, toimittaneet Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Luokka:Suomalaiset opettajat Luokka:Suomalaiset kirjailijat Luokka:Pakinoitsijat Luokka:Vuonna 1930 syntyneet Luokka:Elävät henkilöt
Velkavankeus

Velkavankeus on maksuvelvollisuuden laiminlyöneelle henkilölle tuomioistuimen tai täytäntöönpanoviranomaisen päätöksen nojalla määrätty vankeus, jonka tarkoituksena on pakottaa vanki nopeammin täyttämään maksusitoumuksensa tai tehdä tyhjäksi hänen pakenemisensa. Suomessa velkavankeus oli mahdollinen ulosmittauksen pakkokeinona vuosina 1734–1897 voimassa olleen lain mukaan. Velkavankeuden kumoava laki oli valmis 1895, mutta se tuli voimaan 1897. Nykypäivänä velkavankeus-termiä käytetään pääasiassa kielikuvana viitaten tilanteeseen, jossa velkojen kulut nousevat niin suuriksi, ettei tuloista jää niiden maksamisen jälkeen ylimääräistä jäljelle. == Lähteet == Luokka:Rangaistusmenetelmät Luokka:Oikeushistoria Luokka:Maksukyvyttömyys Luokka:Perintätoimi
Kapteeni Kari

Kapteeni Kari () on ranskalainen vuoden 2010 animaatiosarja. Se kertoo Kapteeni Karista, joka matkaa avaruudessa miehistönsä kanssa. == Ääninäyttelijät == Suomenkieliset äänet * Jari Salo * Kristina Vahvaselkä * Tommi Haapaniemi * Antti Pääkkönen * Ella Pyhältö * Sasu Moilanen * Markus Blom * Juhani Rajalin * Arto Nieminen * Petrus Kähkönen * Karolina Blom * Santtu Karvonen * Elise Langenoja * Minna Määttälä Tuotanto: Uptempo Oy == Aiheesta muualla == * *Kapteeni Kari Yle Areenassa Luokka:Ranskalaiset animaatiosarjat Luokka:2010-luvun piirrossarjat
Giovanni Battista Guadagnini

Giovanni Battista Guadagnini (23. kesäkuuta 1711 – 18. syyskuuta 1786) oli italialainen viulunrakentaja. Guadagnini oli 1700-luvun arvostetuimpia viulun rakentajia, lähes Antonio Stradivarin tasoinen. Guadagninia kutsutaan usein viimeiseksi suureksi viuluntekijäksi. ==LähiTapiolan Guadagnini-viulu== LähiTapiola hankki omistukseensa Guadagninin vuosina 1746–1747 Italiassa valmistaman viulun kokoelmaansa kesäkuussa 2017. Viulu restauroitiin vuosina 2015–2016 Euroopan arvostetuimpiin kuuluvassa restaurointiateljeessa Hieronymus Köstlerissä Stuttgartissa. Viulu annettiin Radion sinfoniaorkesterin 2. konserttimestarin Emma Vähälän käyttöön. == Lähteet== == Aiheesta muualla== Luokka:Italialaiset soitinrakentajat Luokka:Vuonna 1711 syntyneet Luokka:Vuonna 1786 kuolleet
Ximo Puig

Ximo Puig i Ferrer (s. 4. tammikuuta 1959 Morella) Generaltat Valenciana. Viitattu 2.12.2018 on espanjalainen poliitikko, joka toimi Valencian itsehallintoalueen johtajana (president de la Generalitat Valenciana) vuodesta 2015 vuoteen 2023. Ximo Puig on ammatiltaan journalisti. Hän on työskennellyt seuraavissa tiedotusvälineissä: El Periódico Mediterráneo, Antena 3 Radio, Radio Popular ja uutistoimisto Agencia EFE. Vuosina 1995–2012 Puig oli kotikaupunkinsa Morellan pormestari. Hän on toiminut luottamustehtävissä Espanjan edustajainhuoneessa ja Valencian itsehallintoalueen hallituksessa. == Lähteet == Luokka:Espanjan sosialistisen työväenpuolueen poliitikot Luokka:Pormestarit Luokka:Vuonna 1959 syntyneet Luokka:Elävät henkilöt
R.Smg. Pier Capponi

R.Smg. Pier Capponi oli Italian kuninkaallisen laivaston vuonna 1927 vesillelaskettu Mameli-luokan sukellusvene. == Valmistus == Alus tilattiin Cantieri navali Tosilta Tarantosta, missä köli laskettiin 27. elokuuta 1925. Alus laskettiin vesille 19. kesäkuuta 1927 ja otettiin palvelukseen 20. tammikuuta 1929.regiamarina.net == Palvelus == Alus upotettiin 31. maaliskuuta 1941. == Lähteet == * === Viitteet === Luokka:Mameli-luokan sukellusveneet Luokka:Italialaiset toisen maailmansodan sukellusveneet
Šahrokh

Šahrokh oli timuridien valtakunnan hallitsija isänsä Timur Lenkin kuoleman jälkeen vuodesta 1405 vuoteen 1447 saakka. Šahrokhin onnistui säilyttää osa isänsä valtakuntaa kasassa ja hänen valtakautensa oli suhteellisen rauhallinen. Hänet tunnettiin myös taiteiden ja arkkitehtuurin tukijana. ==Elämäkerta== Šahrokh syntyi 30. elokuuta 1377 Samarkandissa nykyisessä Uzbekistanissa. Šahrokh oli Timur Lenkin neljäs ja nuorin poika. Timur oli vallannut itselleen suuren valtakunnan, mutta valtakunta ei kestänyt valloittajansa kuolemaa. Usein valloitettujen alueiden paikalliset dynastiat oli jätetty asemiinsa ja kun Timur kuoli vuonna 1405, monet näistä paikallisista dynastioista irtautuivat valtakunnasta. Timurin kuolemaa seurasi myös valtataistelu hänen perillistensä parissa. Timur ei ollut epäluuloissaan antanut poikiensa tai pojanpoikiensa nousta liian vaikutusvaltaisiin asemiin. Lisäksi perinteisen turkkilaisen ja mongolilaisen ajattelutavan mukaan hallitsijalla ei ollut määrättyä seuraajaa, vaan seuraavan hallitsijan tuli osoittaa kyvykkyytensä kukistamalla kilpailijansa. Seurauksena oli sisällissota, jonka voittajaksi osoittautui lopulta sodan syttyessä Khorasanin kuvernöörinä toiminut Šahrokh. Persian länsiosissa valtaan nousivat kuitenkin turkmeenit. Šahrokhin valtakausi oli muuten pitkä ja poikkeuksellisen rauhallinen. Šahrokh teki myös isäänsä selvemmän eron mongoliperinteeseen. Timur oli esiintynyt Tšingis-kaanin seuraajana, mutta Šahrokh pyrki legitimoimaan valtaansa islamilaisen poliittisen teorian kautta. Hän ei myöskään siirtynyt isänsä pääkaupunki Samarkandiin, vaan piti pääkaupunkinaan Heratia nykyisessä Afganistanissa. Šahrokh ja hänen vaimonsa Gouharšad tulivat tunnetuiksi taiteen ja arkkitehtuurin tukijoina. Pääkaupunki Herat veti puoleensa oppineita, taiteilijoita ja käsityöläisiä. Šahrokh kuoli 12. maaliskuuta 1447 Fishawandissa nykyisessä Iranissa. Hänen seuraajakseen nousi hänen poikansa Ulugh Beg. Timuridien valtakunta ei jäänyt Šahrokhin jälkeen pitkäikäiseksi, vaan 1400-luvun loppuun mennessä se oli hajonnut useiden eri sukuhaarojen hallitsemiin osiin. ==Lähteet== Luokka:Hallitsijat Luokka:Vuonna 1377 syntyneet Luokka:Vuonna 1447 kuolleet
Grove City (Ohio)

Grove City on kaupunki Franklinin piirikunnassa, Ohion osavaltiossa, Yhdysvalloissa. Sen väkiluku oli vuoden väestönlaskennassa 35 575. Grove City on osa Columbuksenin esikaupunkialuetta. ==Kuvia kaupungista== Tiedosto:Grove City Government Offices 1.jpg|Hallintorakennus Grove Cityssä. Tiedosto:Grove city gantz homestead.jpg|Gantz Homestead. Tiedosto:OhioHealth Grove City Medical Center Under Construction 1.jpg|Kaupungin valmisteilla oleva terveyskeskus. ==Lähteet== Luokka:Ohion kaupungit Luokka:Franklinin piirikunta (Ohio)
Cetancodontamorpha

Cetancodontamorpha on sorkkaeläinten kladi, johon kuuluvat esimerkiksi valaat, virtahevot, entelodontit ja mahdollisesti kaikkien aikojen suurin maalla elänyt lihansyöjänisäkäs Andrewsarchus. == Luokittelu == * Cetancodontamorpha ** †Siamotherium ** †Achaenodon ** †Andrewsarchus ** Heimo †Anthracotheriidae'' ** Heimo †Entelodontidae - entelodontit ** Alalahko Whippomorpha *** Heimo Hippopotamidae - virtahevot *** Yläheimo †Dichobunoidea **** Heimo †Mixtotheriidae **** Heimo †Dichobunidae **** Heimo †Helohyidae **** Heimo †Cebochoeridae *** Cetaceomorpha **** Heimo †Raoellidae **** Osalahko/Lahko Cetacea - valaat == Katso myös == * Cetruminantia * Valaiden evoluutio * Sorkkaeläimet Luokka:Sorkkaeläimet
Ken Berry

Kenneth Ronald Berry (3. marraskuuta 1933 – 1. joulukuuta 2018) oli yhdysvaltalainen näyttelijä, tanssija ja laulaja. Televisiossa hänet tunnettiin ehkä parhaiten sarjoista F Troop (1965–1967), Mayberry R.F.D. (1968-1971) ja Mama's Family (1983-1990). Broadway-näyttämöillä hän esiintyi muun muassa musikaaleissa Billy Barnes Revue (1959) ja George M! (1968). Berry kuoli 85-vuotiaana syöpään joulukuussa 2018. == Lähteet == == Aiheesta muualla == * * Kenneth Berry Internet Broadway Databasessa * Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Yhdysvaltalaiset koomikot Luokka:Yhdysvaltalaiset tanssijat Luokka:Yhdysvaltalaiset radionäyttelijät Luokka:Vuonna 1933 syntyneet Luokka:Vuonna 2018 kuolleet
Pavel Nahimov

Pavel Stepanovitš Nahimov (, 5. heinäkuuta 1802 Smolenskin kuvernementti, Venäjän keisarikunta – 12. heinäkuuta 1855 Sevastopol, Taurian kuvernementti) oli venäläinen laivastoupseeri, joka tunnetaan osuudestaan Krimin sodan Sinopen taistelussa ja Sevastopolin piirityksessä. Nahimov kaatui ennen sodan päättymistä Sevastopolissa vuonna 1855. == Varhaivuodet == Nahimov syntyi kesällä vuonna 1802 Gorodok-nimiseen pitäjään Smolenskin kuvermentissa. Hänen vanhempansa kuuluivat köyhään maanomistaja-aateliin. Perheeseen kuului Pavelin lisäksi kymmenen muuta sisarusta. Kaikki hänen veljensä olivat ammattimaisia merenkulkijoita. Nahimov pääsi vuonna 1815 merikadettikouluun. Suoritettuaan koulutuksensa vuonna 1818 hän aloitti palveluksen Venäjän Itämeren laivastossa. == Krimin sota == Krimin sodan syttyessä vara-amiraali Nahimov komensi Mustanmeren laivasto-osastoa. Hän tuhosi Turkin laivaston päävoimat Mustallamerellä Sinopen taistelussa vuonna 1853. Vuonna 1855 Nahimovista tuli Sevastopolin sataman päällikkö ja väliaikainen kuvernööri. Samana vuonna hänet ylennettiin vara-amiraalista amiraaliksi. Piirityksen aikana hän upotti omia aluksia Sevastopolin sataman edustalla estääkseen vihollisen pääsyn kaupunkiin mereltä. Lopun sodan ajan hän soti maalla. Päätös upottaa omat laivat hiersivät Nahimovin ja hänen asetoverinsa amiraali Kornilovin välejä. Nahimov nautti kunnioitusta tavallisten matruusien ja sotilaiden keskuudessa. Tämä mahdollisesti johtui Nahimovin urhoollisuudesta ja tavasta johtaa joukkojaan etulinjasta. == Kuolema == Samana vuonna kesällä hän sai etulinjassa kuolettavan haavan päähän ja kuoli kahden päivän päästä. Hänet haudattiin Sevastopolin Vladimirin katedraaliin. ==Katso myös== *Amiraali Nahimov (elämäkertaelokuva Nahimovista vuodelta 1947) == Lähteet == * Рудаков В. Е. Нахимов, Павел Степанович // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907 * Кирпичев Юрий. Последняя осень адмирала Нахимова (документальная история) // альманах «Лебедь» — 26 мая 2013 === Viitteet === == Aiheesta muualla == * Venäjän merivoimien komentajat merenkulkukirjaston historiassa Luokka:Venäjän keisarikunnan laivaston amiraalit Luokka:Vuonna 1802 syntyneet Luokka:Vuonna 1855 kuolleet
Dalmatianbarbi

Dalmatianbarbi (Aulopyge huegelii) on karppien heimoon kuuluva balkanilainen makean veden kalalaji. Sen kanta laski 1900-luvulla voimakkaasti saastumisen johdosta. Dalmatianbarbi on sukunsa Aulopyge ainoa laji. == Ulkonäkö ja koko == Dalmatianbarbin pituus on tavallisesti 13–20 senttimetriä. Lajilla on kyljessä muutama selvä rivi laikkuja. Leuassa on pienet viikset. Kylkiviiva mutkittelee jonkin verran. Silmät ovat suhteellisen pienet. == Levinneisyys ja elinympäristö == Levinneisyysalue on pieni. Laji elää lähes yksinomaan Kroatian sekä Bosnian ja Hertsegovinan nopeasti virtaavissa vesissä. Zrmanjajoesta se on hävinnyt. Dalmatianbarbi on luokiteltu erittäin uhanalainseksi. == Ravinto == Dalmatianbarbi on enimmäkseen kasvinsyöjä. == Lähteet == Luokka:Barbit Luokka:Uhanalaiset kalat
Ashleyn päätesolmu

Ashleyn päätesolmu eli osterinpyytäjänsolmu on päätesolmu. Sen kehitti Clifford Ashley noin vuonna 1910. == Solmiminen == Tee ensin yksinkertainen silmukka. Pujota sitten köyden lyhyempi vapaa pää silmukan läpi. Lopuksi kiristä. == Lähteet == Luokka:Solmut
Sojuz MS-11

Sojuz MS-11 () on Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 3. joulukuuta 2018 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 58:n miehistöön. Alun perin lento oli tarkoitus laukaista 20. joulukuuta 2018, mutta edeltävän Sojuz MS-10:n lennon epäonnistuminen muutti suunnitelmia. Onnettomuustutkinnan perusteella ei ollut tarvetta suurempiin muutoksiin laitteistossa; vika paikallistettiin kokoonpanovaiheeseen. Täten lentoa voitiin aikaistaa paikkaamaan välistä jäänyttä lentoa. ==Miehistö== * Oleg Kononenko, Venäjän avaruusjärjestö, päällikkö * David Saint-Jacques, CSA * Anne McClain, NASA ===Varamiehistö=== *Aleksandr Skvortsov, Venäjän avaruusjärjestö, päällikkö *Luca Parmitano, ESA *Andrew R. Morgan, NASA ==Lähteet== ==Aiheesta muualla== *http://www.russianspaceweb.com/soyuz-ms-11.html Luokka:Miehitetyt avaruuslennot Luokka:Sojuz-ohjelma